دونن دونیا شامپیوناتی-2018 چرچیوه‌سینده نوبتی اویون‌لار کئچیریلیب. یاریش لارین 5-جی گونونده 3 قارشیلاشما باش توتوب.
ف قروپوندا ایلک تورا یئکون وورولوب. آلمانیا و مکزیکانین قروپوندا یئر آلان سوئد جنوبی کره ایله اوز-اوزه گلیب. موسابیقه نین تالعینی 1 گل حل ائدیب. بئله کی، آندراس گرانکوئیست‌ین پنالتی‌دن ووردوغو یئگانه توپ سوئده 3 امتیاز قازاندیریب.
همچنین گ قروپوندا دا موباریزه‌یه ایستارت وئریلیب. اؤنجه میدانا بلژیک و پاناما ییغما‌لاری چیخیب. تورنیرین فاووریت‌لرین‌دن ساییلان بلژیک لیلر رقیبی آسان‌لیقلا اوسته‌له‌ییب - 3:0.
گونون سون قارشیلاشماسیندا ایسه فوتبولون یارادیجی‌لاری کوپا هیجانینا باشلاییب. اینگیلتره‌نین رقیبی تونیس اولوب. کاپیتان هارری کئینین دوبلو اینگیلیس‌لره چتین قلبه قازاندیریب.
